CELEX: 62018TN0239
Language: et
Date: 2018-04-17 00:00:00
Title: Kohtuasi T-239/18: 17. aprillil 2018 esitatud hagi – SKS Import Export versus komisjon

201806150571955212018/C 231/362392018TC23120180702ET01ETINFO_JUDICIAL20180417292911Kohtuasi T-239/18: 17. aprillil 2018 esitatud hagi – SKS Import Export versus komisjon
 ---documentbreak--- C2312018ET2910120180417ET003629129117. aprillil 2018 esitatud hagi – SKS Import Export versus komisjon
   (Kohtuasi T-239/18)2018/C 231/36Kohtumenetluse keel: prantsuse
      Pooled
   
   
      Hageja: Société Kammama Saber (S.K.S) Import Export (Sousse Jawhara, Tuneesia) (esindaja: advokaat H. Chelly)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
            —
         
         
            tunnistada nõue vastuvõetavaks ja põhjendatuks;
         
      otsustades:
   
            —
         
         
            tühistada osaliselt komisjoni 13. detsembri 2017. aasta delegeeritud määrus (EL) 2018/212, see tähendab osas, mis puudutab Tuneesia kandmist selliste kolmandate riikide loetellu, kelle rahapesu ja terrorismi rahastamise tõkestamise korras esineb tema avalduse kohaselt strateegilisi puudusi;
         
      
            —
         
         
            mõista kõik kohtukulud välja komisjonilt.
         
      
      Väited ja peamised argumendid
   
   Hagi põhjendamiseks esitab hageja kolm väidet.
   
            1.
         
         
            Esimene väide, et komisjonil puudub pädevus ja rikutud on olulisi menetlusnorme, kuna komisjon ületas oma volitusi, mis on ette nähtud Tuneesia ja Euroopa Liidu vahelise assotsiatsioonilepingus, mille kohaselt oleks ta selles küsimuses pidanud pöörduma assotsiatsiooninõukogu poole, et viimasel oleks võimalik vaidlus lahendada või teise võimalusena võimaldada pooltel võtta oma huvide kaitseks vajalikud meetmed.
         
      
            2.
         
         
            Teine väide, et tehtud on ilmne hindamisviga esiteks seoses Tuneesiale Euroopa Liidu antud hinnanguga ning teiseks Tuneesiale rahapesuvastase töökonna antud hinnanguga. Selles küsimuses leiab hageja, et komisjon ei võtnud asjakohaseid meetmeid, et hallata vaidlustatud delegeeritud määrusega kaasnevat ohu suurenemist Tuneesia majandusarengu protsessile.
         
      
            3.
         
         
            Kolmas väide, et rikutud on Euroopa Liidu aluslepinguid, eelkõige Euroopa Liidu toimimise lepingu artikli 216 lõiget 2, mille kohaselt rahvusvahelised lepingud seovad institutsioone.